Hver er munurinn á blóði froska og manna ? Blóð gegnir mjög mikilvægu hlutverki þar sem það sér um að koma súrefni til vefja líkamans og losa þá við koltvíildi ( einnig nefnt koltvíoxíð ) þannig að þeir geti starfað eðlilega . Blóð samanstendur af vökva og frumum sem fljóta í vökvanum . En lífverur hafa ekki allar eins blóð . Helsti munurinn á blóði froskdýra og spendýra , þar með talið manna , er sá að rauð blóðkorn froskdýra innihalda frumukjarna með erfðaefni . Þennan kjarna má sjá í smásjá sem svartan blett í miðju blóðkorninu . Rauðkorn spendýra eru hins vegar kjarnalaus og geta því ekki fjölgað sér með skiptingu eins og blóðkorn í froskdýrablóði . Þá er lögun rauðkornanna ekki alveg sú sama , í spendýrum eru þau disklaga með dæld báðum megin en rauðkorn froskdýra eru meira sporöskjulaga . Rauðkorn froska ( til vinstri ) eru mun stærri en rauðkorn í blóði manna ( til hægri ) og kjarninn er greinilegur . Myndin er stækkuð 1000 sinnum . Annar munur á blóði froskdýra og spendýra er sá að í blóði spendýra eru blóðflögur sem ekki eru til staðar í froskablóði . Blóðflögur eru örsmáar agnir sem fljóta um í blóðvökvanum og gegna mikilvægu hlutverki við storknun blóðs . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .